钦定古今图书集成/明伦汇编/氏族典/第268卷 > 王素
## 钦定古今图书集成/明伦汇编/氏族典/第268卷 > 王素

按《宋史王素传》：“素字仲仪，太尉旦季子也，赐进士出
身，至屯田员外郎。御史中丞孔道辅荐为侍御史，道
辅贬出知鄂州。仁宗思其贤，擢知谏院。王德用进二
女子，素论之，帝立命遣二女出。擢天章阁待制，淮南
郡转运按察使，改知渭州。坐市木河东有扰民状，降
华州，又夺职徙汝，俄悉还其故。迁龙图阁直学士，以”
枢密直学士知开封府，出知定州、成都府。凡为政，务
合人情，蜀人纪其目，号曰《王公异断》。复知开封，出知
许州。治平初，召拜端明殿学士，复知渭州，换澶州观
察使、知成德军，改青州观察使。熙宁初还，以学士知
太原府，入知通进银台司，转工部尚书致仕。卒，谥曰
懿敏。